બીએમસીની ટીમ જુહૂના તારા રોડ વિસ્તારમાં રૂટીન ઇન્સ્પેક્શન માટે ગઈ હતી. જ્યાં ઘર અને બગીચામાં ઇન્સ્પેક્શન કરી રહ્યા હતા. ત્યારે શાહિદના પ્રાઈવેટ સ્વિમિંગ પુલમાં ઇન્સ્પેક્શનમાં એડીઝ મચ્છરોનાં લારવા મળી આવ્યા છે. બીએમસી ઓફિસરે જણાવ્યું કે, મુંબઈ મ્યુનિસિપલ કોર્પોરેશન એક્ટના સેક્શન 381-બીની હેઠળ શાહિદને નોટિસ આપવામાં આવી છે. કારણ કે તેઓએ મચ્છરને પેદા થતા અટકાવવાના પગલા નહોતા લીધા. જો કે, શાહિદે આ વિશે ચિંતા વ્યક્ત કરી અને એ વાતની જાણ કરવા માટે બીએમસીનો આભાર પણ માન્યો હતો.